Trofeejagters mag sóveel luiperds, renosters teiken | Maroela Media
Trofeejagters mag sóveel luiperds, renosters teiken
Trofeejagters word vanjaar toegelaat om tien swart renosters en 150 olifante in Suid-Afrikaanse natuurreservate te jag.
Dié vergunning is volgens die jaarlikse jagkwotas wat Vrydag deur die departement van omgewingsake, bosbou en visserye bekendgemaak is. Tien luiperds mag ook vanjaar deur trofeejagters geskiet word. "Die kwota is vasgestel met behulp van syfers wat deur 'n streng nasionale moniteringsprogram ingewin is. Hiervolgens het luiperdgetalle in Suid-Afrika gestabiliseer. Net mannetjies ouer as sewe jaar mag gejag word, en ook net in sekere gebiede," het die departement in 'n verklaring gesê.
Wat swartrenosters betref, mag slegs volwasse bulle gejag word en dit mag net in bepaalde bewaringsronde geskied. Volgens die departement is die syfers vir dié spesie ook aan die toeneem.
Luidens die verklaring word slegs 'n klein gedeelte van die olifantbevolking jaarliks gejag. Slegs 80 olifantbulle (0,3% van die bevolking) mag gejag word. 300 olifanttande mag ook vanjaar uitgevoer word. "Die olifantbevolking is aan die toeneem en die kwota van 150 olifante is goed binne die volhoubaarheidsperke."
"Suid-Afrika is een van baie lande wat die volhoubare jag van olifante, luiperds en swartrenosters toelaat. Die inkomste wat hierdeur genereer word, is noodsaaklik vir die vooruitgang van arm landelike gemeenskappe. Dit is ook 'n belangrike middel tot die bewaring van hierdie spesies."
Volgens die departement het die jagbedryf in 2019 R1,4 miljard tot die land se ekonomie bygedra. R208 miljoen hiervan is verkry deur die trofeejag van bedreigde spesies. Die biodiversiteitsbedryf het ook in 2019 418 000 mense in diens geneem. "Ons verwag dat dié sektor in die nabye toekoms aansienlike groei sal toon.
SA'ners in Oekraïne – 'Dis chaos'
Kan 'n mens die skiet van diere in'n natuurreservaat jag noem? Jy groet seker die o.ifant met die hand, gee hom 'n lemoen om te eet en skiet hom dan dood. Dan die fotonemery – die jagter met geweer in die hand, voet op die olifant se kop. Dapper.
Wens dié bedryf wil verban word in ons land!
Julle wat dit toelaat, weet nie wie julle die toestemming gegee het nie, moet onthou, wat jul hier wetlik toelaat gaan ook onwetlik geskied en dan gaan dubbel soveel uitgewis word.